Na osnovu članka 51. stavka 2. i članka 138. Stavka 1. i 2. Zakona o državnim službenicima („Narodne novine“, broj 49/12 – pročišćeni tekst, 37/13, 38/13, 138/15, 61/17, 70/19, 98/19), te članka 8. Uredbe o raspisivanju i provedbi javnog natječaja i internog oglasa u državnoj službi („Narodne novine broj 78/17 i 89/19), Komisija za provedbu oglasa za prijam namještenika na neodređeno vrijeme na namješteničko radno mjesto namještenik III. vrste – radnik u radionici održavanja u Ministarstvo pravosuđa, Upravu za zatvorski sustav i probaciju, Kaznionicu u Požegi, Odjel za rad i strukovnu izobrazbu zatvorenika, Pododsjek radionica održavanja i ugostiteljstva, pod brojem KLASA: 112-02/19-01/136, URBROJ: 514-08-03-04-01/2-20-01 objavljuje

UPRAVA ZA ZATVORSKI SUSTAV I PROBACIJU

KAZNIONICA U POŽEGI

klasa

ur. broj

mjesto i datum

112-02/19-01/136

514-08-03-04-01/2-20-17

Požega, 11. veljače 2020.

OBAVIJEST O VREMENU I MJESTU

ODRŽAVANJA INTERVJUA

U “Narodnim novinama” broj 5/20 od 16. siječnja 2020. godine, objavljen je oglas za prijam namještenika na neodređeno vrijeme na namješteničko radno mjesto:

-namještenik III. vrste – radnik u radionici održavanja u Odjelu za rad i strukovnu izobrazbu zatvorenika, Pododsjeku radionica održavanja i ugostiteljstva ustrojeno pod rednim brojem 62. pod oznakom 8.3.4.3.4. Priloga II Pravilnika o unutarnjem redu Ministarstva pravosuđa.

Intervju (razgovor) s kandidatima prijavljenima na oglas obaviti će se u prostorijama Kaznionice u Požegi, Požega, Osječka 77, dana **18. veljače 2020. godine, u 10:00 sati.**

Razgovoru mogu pristupiti kandidati koji su dostavili pravovremenu i urednu prijavu i koji ispunjavaju formalne uvjete iz oglasa. Provjeri ne mogu pristupiti osobe koje su zaprimile obavijest da se ne smatraju kandidatima jer nisu podnijele pravovremenu i urednu prijavu ili ne ispunjavaju formalne uvjete iz oglasa.

Svi kandidati sami snose troškove dolaska i prisustvovanja razgovoru. Smatra se da je kandidat koji nije pristupio razgovoru povukao prijavu na oglas i više se ne smatra kadidatom. Za vrijeme provjere kandidati su dužni postupati prema uputama službenih osoba.

PRAVILA PROVEDBE INTERVJUA

Kandidati su dužni doći u Kaznionicu u Požegi 10 minuta prije početka razgovora. Po dolasku na razgovor od kandidata će biti zatraženo predočavanje odgovarajuće identifikacijske isprave (važeća osobna iskaznica ili putovnica) radi utvrđivanja identiteta. Razgovoru ne mogu pristupiti kandidati koje ne mogu dokazati identitet.

Razgovor s kandidatima se boduje. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad na navedenom random mjestu, te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.

Za vrijeme provedbe intervjua u Kaznionici u Požegi kandidati su dužni poštivati kućni red i postupati prema uputama nadležnih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s provedbe intervjua, te će se smatrati da su povukli prijavu na oglas.

Nakon provedenog intervjua Komisija utvrđuje rang listu kandidata za svako pojedino radno mjesto prema ukupnom broju bododva ostvarenih na intervjuu. Na rang listi se navode samo kandidati koji su zadovoljili na intervjuu.

Sa sadržajem i načinom provedbe intervjua kandidati su upoznati u objavi “Opis poslova radnog mjesta, podaci o plaći, sadržaju i načinu održavanja razgovora”, koja je objavljena istovremeno s oglasom.

KOMISIJA ZA PROVEDBU OGLASA

S objavom suglasan UPRAVITELJ

Zvonimir Leopoldović